                             højesterets dom
                       afsagt tirsdag den 29. september 2015
sag 69/2015
anklagemyndigheden
mod
t
(advokat mette lauritzen, beskikket)
i tidligere instanser er afsagt dom af retten i nykøbing falster den 5. november 2013 og af
østre landsrets 3. afdeling den 27. oktober 2014.
procesbevillingsnævnet har den 24. marts 2015 meddelt tilladelse til anke af østre landsrets
dom, således at tilladelsen alene omfatter spørgsmålet om, hvornår tidspunktet for førerrets-
frakendelsen skal regnes fra.
i pådømmelsen har deltaget fem dommere: niels grubbe, poul dahl jensen, vibeke rønne,
oliver talevski og jan schans christensen.
sagen er afgjort uden mundtlig forhandling, jf. retsplejelovens § 930 a.
påstande
dommen er anket af t med påstand om formildelse, således at førerretsfrakendelsen regnes
fra den 5. august 2013.
anklagemyndigheden har tilsluttet sig denne påstand.
supplerende sagsfremstilling
t blev den 5. august 2013 telefonisk orienteret af politiet om, at hans førerret var administra-
tivt inddraget pr. 5. august 2013. t oplyste i den forbindelse, at hans kørekort var bort-
kommet.
                                               - 2 -
sydsjællands og lolland-falsters politi traf den 7. august 2013 beslutning om, at førerretten
alligevel ikke skulle inddrages administrativt under sagens behandling, og anmærkningen i
kriminalregisteret blev slettet. t blev ikke skriftligt orienteret om denne beslutning, og sags-
behandleren hos politiet kan ikke erindre, om t fik telefonisk besked.
t blev ved retten i nykøbing falsters dom af 5. november 2013 dømt for spirituskørsel og
frakendt retten til at føre motordrevet køretøj, hvortil der kræves kørekort, i 3 år fra endelig
dom. østre landsret stadfæstede den 27. oktober 2014 byrettens dom, dog således at fører-
retsfrakendelsen ikke omfatter retten til at føre lille knallert.
oplysning om den administrative inddragelse af ts førerret indgik hverken i sagens behand-
ling i byretten eller landsretten.
anbringender
anklagemyndigheden har anført bl.a., at det kan lægges til grund, at t ikke blev orienteret
om, at beslutningen af 5. august 2013 om midlertidig inddragelse af førerretten var blevet
omgjort den 7. august 2013. det må herefter lægges til grund, at ts førerret må anses for at
have været midlertidigt inddraget af politiet siden den 5. august 2013. østre landsrets dom
bør derfor ændres, således at t ubetinget frakendes førerretten i 3 år fra den 5. august 2013.
t har tilsluttet sig anklagemyndighedens bemærkninger.
højesterets begrundelse og resultat
i overensstemmelse med parternes samstemmende påstande ændrer højesteret landsrettens
dom, således at frakendelsen af førerretten i 3 år regnes fra den 5. august 2013.
                                     thi kendes for ret:
landsrettens dom stadfæstes med den ændring, at frakendelsen af førerretten i 3 år regnes fra
den 5. august 2013, og at statskassen skal betale sagens omkostninger for landsretten.
statskassen skal betale sagens omkostninger for højesteret.
